**Андреас "Анди" Херцог** (роден на 10 септември 1968 во Виена) — австриски фудбалски тренер и поранешен фудбалер, играч од средниот ред.

Во моментов тој е селектор на израелската репрезентација.

Клупска кариера
---------------

Роден во Виена, Херцог ја започнал својата кариера во еден од австриските фудбалски гиганти Рапид Виена. Во сезоната 1987–1988 тој бил позајмен на градскиот соперник Ферст Виена, каде постигнал гол во секој од неговите први три натпревари за клубот. Откако овој потег се покажал како успешен тој наскоро бил повикан назад во Рапид за почетокот на сезоната 1988-1989. Во следните четири сезони тој успеал да изгради свое име во клубот како важен играч, па дури и капитен со одиграни речиси 150 натпревари и преку 30 голови до сезоната 1991-1992.

Во летото 1992, Херцог се преселил во германскиот Вердер Бремен со кој веќе во првата сезона ја освоил Бундеслигата, а една година подоцна во сезоната 1993-1994 и Купот на Германија. По три одиграни сезони во Вердер, откако Херцог ја докажал својата класа и во германската Бундеслига во летото 1995 заедно со својот тренер Ото Рехагел се преселиле во Бајерн Минхен. Во својата прва и единствена сезона кај баварците, Херцог го освоил Купот на УЕФА пред да се врати во Вердер за сезоната 1996-1997. Тој одиграл уште 5 и пол сезони во бременскиот клуб, освојуваќи уште еден Куп на Германија во сезоната 1998-1999. Во сезоната 2001-2002 кога бил под закана да го загуби местото во почетната постава на зелено-белите од унгарецот Кристијан Листеш, Херцог одлучил да го напушти клубот во зимската пауза и да се врати во својата родна Австрија.

Во јануари 2002 Херцог се вратил во својот матичен клуб во кој поникнал, Рапид Виена. Во 2004 година, тој потпишал едногодишен договор со клубот од МЛС лигата, Лос Анџелес Галакси. Под водството на тренерот Зиги Шмид, Херцог играл добро до средината на сезоната кога настапила и тренерската промена со што и минутите на Херцог на теренот драстично се намалиле.

На 10 ноември 2004, Херцог го објавил своето повлекување од професионалната фудбалска играчка кариера.

Репрезентативна кариера
-----------------------

Своето деби за австриската репрезентација го направил во април 1988 во пријателски натпревар против Грција во Атина. Тој ја претставувал својата репрезентација на две Светски првенства во 1990 и 1998. На Светското првенство 1998, тој исто така успеал да постигне еден погодок во последниот натпревар од групната фаза против Италија во поразот со 2-1.

Во мај 2002 во пријателскиот натпревар против Германија тој го одиграл својот 96-ти натпревар за репрезентацијата со што го надминал Антон Полстер, како играч во австриската репрезентација со најмногу настапи на сите времиња. Со својте 103 настапи и 26 гола тој и денес е играчот со најмногу настапи за австриската репрезентација. Својот последен натпревар за репрезентацијата го одиграл во април 2003 во пријателска средба против Шкотска.

Тренерска кариера
-----------------

Од 30 септември 2005 до 31 декември 2005 бил назначен како привремен тренер на австриската репрезентација, заедно со Вили Рутенштајнер и Славко Ковачиќ. На 1 јануари 2006, тој станал помошник на селекторот Јозеф Хикерсбергер, кој тогаш ја преземал селекторската функција во австриската репрезентација. На 4 март 2008 бил назначен за селектор на австриската репрезентација под 21 година.

На 17 декември 2011 ја напуштил оваа функција, за да стане помошник на Јирген Клинсман на клупата на репрезентацијата на САД. На 23 јанурари 2015, Херцог бил назначен за селектор на олимписката репрезентацијата на САД.

На 1 август 2018, Херцог ја преземал селекторската функција во израелската репрезентација.

Клупска статистика
------------------

*Статистиката е ажурирана на 18 октомври 2018.*

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| 1986-1987 | Австрија Рапид Виена | АБЛ | 4 | 0 | КА | 0 | 0 | - | - | - | - | - | - | 4 | 0 |
| 1986-јан. 1987 | АБЛ | 5 | 0 | КА | 0 | 0 | КШ | 0 | 0 | СА | 0 | 0 | 5 | 0 |
| јан. - јун. 1988 | Австрија Ферст Виена | АБЛ | 7 | 3 | КА | 0 | 0 | - | - | - | - | - | - | 7 | 3 |
| 1988-1989 | Австрија Рапид Виена | АБЛ | 34 | 8 | КА | 0 | 0 | КШ | 2 | 0 | СА | 0 | 0 | 36 | 8 |
| 1989-1990 | АБЛ | 27 | 8 | КА | 1 | 0 | КУ | 6 | 0 | - | - | - | 34 | 8 |
| 1990-1991 | АБЛ | 30 | 6 | КА | 1 | 0 | КУ | 2 | 0 | - | - | - | 33 | 6 |
| 1991-1992 | АБЛ | 33 | 11 | КА | 1 | 0 | - | - | - | - | - | - | 34 | 11 |
| 1992-1993 | Германија Вердер Бремен | БЛ | 33 | 10 | КГ | 3 | 1 | КПК | 3 | 0 | СУ | 2 | 0 | 41 | 11 |
| 1993-1994 | БЛ | 30 | 6 | КГ | 4 | 2 | ЛШ | 8 | 0 | СГ | 1 | 0 | 43 | 8 |
| 1994-1995 | БЛ | 31 | 10 | КГ | 1 | 0 | КПК | 3 | 0 | СГ | 1 | 0 | 36 | 10 |
| 1995-1996 | Германија Бајерн Минхен | БЛ | 28 | 2 | КГ | 2 | 0 | КУ | 7 | 2 | - | - | - | 37 | 4 |
| 1996-1997 | Германија Вердер Бремен | БЛ | 29 | 15 | КГ | 3 | 0 | ИК | 4 | 2 | - | - | - | 36 | 17 |
| 1997-1998 | БЛ | 18 | 4 | КГ | 2 | 0 | ИК | 4 | 2 | - | - | - | 24 | 6 |
| 1998-1999 | БЛ | 27 | 3 | КГ | 4 | 0 | ИК+КУ | 2+3 | 1+2 | - | - | - | 36 | 6 |
| 1999-2000 | БЛ | 27 | 6 | КГ | 5 | 0 | КУ | 9 | 2 | - | - | - | 41 | 8 |
| 2000-2001 | БЛ | 32 | 2 | КГ | 1 | 1 | КУ | 6 | 1 | - | - | - | 39 | 4 |
| 2001-јан. 2002 | БЛ | 9 | 1 | КГ | 0 | 0 | ИК | 2 | 1 | - | - | - | 11 | 2 |
| Вкупно Вердер Бремен | 236 | 57 |  | 23 | 4 |  | 44 | 11 |  | 4 | 0 | 307 | 72 |
| јан. - јун. 2002 | Австрија Рапид Виена | АБЛ | 12 | 1 | КА | 1 | 0 | - | - | - | - | - | - | 13 | 1 |
| 2002-2003 | АБЛ | 29 | 3 | КА | 1 | 0 | - | - | - | - | - | - | 30 | 3 |
| Вкупно Рапид Виена | 174 | 37 |  | 5 | 0 |  | 10 | 0 |  | 0 | 0 | 189 | 37 |
| 2004 | САД Лос Анџелес Галакси | МЛС | 27+1 | 4 | - | - | - | - | - | - | - | - | - | 28 | 4 |
| Вкупно во кариерата | 473 | 103 |  | 30 | 4 |  | 61 | 13 |  | 4 | 0 | 568 | 120 |

Титули
------

#### Австрија Рапид Виена

* **Австриска Бундеслига** (1) : 1986–1987

#### Германија Вердер Бремен

* **Бундеслига Бундеслига** (1): 1992–1993
* **Куп на Германија Куп на Германија** (2) : 1993–1994, 1998–1999

#### Германија Бајерн Минхен

* **Куп на УЕФА Куп на УЕФА** (1) : 1995–1996

Поединечни
* **Австриски фудбалер на годината** (1) : 1992

Наводи
------

1. ↑  „Advantage to Bayern". *The Independent*. 2 May 1996. Посетено на 13 September 2014.
2. ↑  „Bayern Munich wins UEFA Cup". Associated Press. 15 May 1996. Посетено на 13 September 2014.
3. ↑  Arnhold, Matthias (9 June 2016). „Andreas Herzog - Matches and Goals in Bundesliga". RSSSF. Посетено на 17 June 2016.
4. ↑  „Galaxy's Herzog retires". *Lodi News-Sentinel*. Google News Archive. 11 November 2004. Посетено на 14 September 2014.
5. ↑
6. ↑  „Andreas Herzog wird Nationaltrainer in Israel". *Der Kurier* (германски). 1 August 2018. Посетено на 1 August 2018.
7. ↑  1 настап во МЛС плејофот.

Надворешни врски
----------------

|  |  |
| --- | --- |
| Ризница | „Андреас Херцог" на Ризницата ? |


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Австрија"*** |
|

* Андрас Херцог на soccerway
* Андрас Херцог на transfermarkt
* Андрас Херцог на espn
* Андрас Херцог на whoscored Архивирано на 24 октомври 2020 г.

|  |  |  |  |  |
| --- | --- | --- | --- | --- |
| 

| * п
* р
* у
Состав на Австрија на  СП 1998 |
| --- |
|  |
| 
* 1 Консел
* 2 Шоп
* 3 Шетел
* 4 Пфефер
* 5 Фајерсингер
* 6 Коглер
* 7 Хас
* 8 Пфајфенбергер
* 9 Вастиќ
* 10 Херцог
* 11 Амерхаузер
* 12 Хиден
* 13 Черни
* 14 Рајнмајр
* 15 Ветл
* 16 Волфарт
* 17 Мелих
* 18 Штогер
* 19 Полстер
* 20 Хераф
* 21 Кналер
* 22 Кубауер
* Селектор: Прохашка

 | Австрија |

 |